CELEX: 52008PC0849
Language: bg
Date: 2008-12-19
Title: Предложение за решение на Съвета относно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)

Важна правна забележка

|

52008PC0849

Предложение за решение на Съвета относно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)  /* COM/2008/0849 окончателен - ACC 2008/0236 */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 19.12.2008COM(2008) 849 окончателен2008/0236 (ACC)Предложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)(представена от Комисията)ОБЯСНИТЕЛЕН МЕМОРАНДУМКонтекст на предложениетоОснования и цели на предложениетоМитническата конвенция относно международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от името на Европейската икономическа общност с Регламент (ЕИО) № 2112/78 на Съвета. Конвенцията влезе в сила за Общността на 20 юни 1983 г.Целта на предложеното решение е да измени обяснителна бележка 0.8.3 от Конвенция ТИР. Това изменение се отнася до препоръчителното равнище на гаранция за карнет ТИР. През октомври 2008 г. Работната група по митническите въпроси, свързани с транспорта и Административният комитет за Конвенция ТИР решиха, че размерът на препоръчителната сума, която може да бъде изискана за всеки карнет ТИР следва да се промени от 50 000 USD на 60 000 EUR.Общ контекстКонвенция ТИР се ръководи от Икономическата комисия за Европа на Организацията на обединените нации (ИКЕ—ООН) със седалище в Женева. Конвенцията установи митнически транзитен режим за международното движение на стоки по шосе и позволи на стоки под митническо или данъчно суспендиране да пресичат международните граници с минимална намеса от страна на митническите органи по време на тяхното движение. Като намалява традиционните пречки пред международното движение на стоки, системата ТИР насърчава развитието на международната търговия. Чрез ограничаване на забавянията при транзит, тя позволява да се правят значителни икономии на разходи за превоз. Най-важното преимущество на системата е това, че с помощта на своята международна гаранционна верига Конвенция ТИР предоставя сравнително лесен достъп до необходимите гаранции. Карнетите ТИР представляват не само транзитна декларация, но така също и гаранционен документ. Установеното през 1975 г. гаранционно равнище от 50 000 USD не е променяно досега.През последните месеци някои от договарящите страни по Конвенцията изразиха своята загриженост във връзка със сега действащото гаранционно равнище от 50 000 USD за превозите ТИР. Те смятаха, че сега действащите обменни курсове и цени са различни в сравнение с приложимите през 1975 г. и следователно договарящите страни трябва да прилагат допълнителни мерки за контрол, като митнически ескорт или финансово обезпечение. С цел да се избегнат такива допълнителни мерки и проблеми бе предложено изменение на обяснителна бележка 0.8.3. Предложението се обсъди от Работната група по митническите въпроси, свързани с транспорта, и Административния комитет за Конвенция ТИР и не бяха повдигнати възражения.Тъй като законодателството на Общността вече прилага препоръчителната сума от 60 000 EUR, предложеното изменение няма последици за Общността.Съществуващи разпоредби в областта на предложениетоНе съществуват действащи разпоредби в областта, за която се отнася предложението.Съвместимост с другите политики и цели на СъюзаПредложеното решение е съвместимо с общата политика в областта на търговията и транспорта. Системата ТИР, предоставяща улеснения при транспорта по шосе, позволява на стоките да пътуват през териториите на 67-те договарящи страни с минимална намеса от страна на митническите администрации и предоставя, чрез международна гаранционна верига, сравнително лесен достъп до необходимите гаранции. Облекченията, постигнати чрез Конвенция ТИР, са в съответствие с ревизираната Лисабонска стратегия.Консултации със заинтересованите страни и оценка на въздействиетоКонсултация със заинтересованите страниМетоди за консултация, основни целеви сектори и общ профил на респондентитеПо предложението бяха направени консултации с Международния съюз за автомобилен транспорт, всички гарантиращи асоциации и митническите власти на договарящите страни по Конвенция ТИР. Консултации бяха проведени също така по време на сесиите на Работната група по митническите въпроси, свързани с транспорта, и на Административния комитет за Конвенция ТИР.Кратък преглед на отговорите и на това как те са взети под вниманиеПоложително становищеСъбиране и използване на експертни становищаНе бяха необходими външни експертни становища.Оценка на въздействиетоГаранционното равнище за карнета ТИР следва да се повиши с цел да се гарантира сигурността на системата ТИР и да се избегнат допълнителните мерки за контрол като ескорт или изискване за депозиране на финансово обезпечение или гаранция.За Общността препоръчителната гаранция от 60 000 EUR вече се прилага от известно време насам и предложеното изменение допълнително ще приведе законодателството на Общността в съответствие с Конвенция ТИР.Чрез въвеждането на това изменение финансовите интереси на митническата администрация ще бъдат напълно осигурени и използването на скъп митнически ескорт се очаква да намалее.Правни елементи на предложениетоНастоящото изменение предлага изменение на обяснителна бележка 0.8.3 от Конвенция ТИР.Правно основаниеЧлен 133 и член 300, параграф 2 от Договора за създаване на Европейската общност.Принцип на субсидиарностПредложението е от изключителната компетентност на Общността. Поради тази причина принципът на субсидиарност не се прилага.Принцип на пропорционалностПредложението е в съответствие с принципа на пропорционалност поради следните причини.То внася изменение в международното споразумение, което като такова се придържа към принципа на пропорционалност.Предложението се отнася до обяснителната бележка. Целта на предложението е да промени препоръчителното гаранционно равнище за карнета ТИР от 50 000 USD на 60 000 EUR.Избор на инструментиПредложени инструменти: решение.Други средства не биха били подходящи поради следната причина.Международните споразумения и измененията на тези споразумения обикновено се внасят в правния ред на Общността посредством решение.Бюджетни последициПредложението няма въздействие върху бюджета на Общността.2008/0236 (ACC)Предложение заРЕШЕНИЕ НА СЪВЕТАотносно позицията, която ще заеме Общността във връзка с предложението за изменение на Митническата конвенция относно международния превоз на стоки под покритието на карнети ТИР (Конвенция ТИР от 1975 г.)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2 от него,като има предвид, че:(1) Митническата конвенция за международния превоз на стоки под покритието на карнети ТИР (Конвенция ТИР) от 14 ноември 1975 г. бе приета от Общността с Регламент (ЕИО) № 2112/78 на Съвета от 25 юли 1978 г.[1] и влезе в сила за Общността на 20 юни 1983 г.[2](2) Някои от договарящите страни по Конвенция ТИР изразиха своята загриженост във връзка с действащото към момента препоръчително равнище на гаранцията за превозите ТИР. Според тях сега действащите обменни курсове и цени са различни в сравнение с приложимите през 1975 г. и следователно договарящите страни трябва да прилагат допълнителни мерки за контрол като митнически ескорт или финансово обезпечение. С цел да се избегнат такива допълнителни мерки и проблеми бе предложено изменение на обяснителна бележка 0.8.3.(3) През октомври 2008 г. Административният комитет за Конвенция ТИР реши, че за да се гарантират финансовите интереси на митническите администрации, участващи в системата ТИР трябва да се направи изменение на обяснителна бележка 0.8.3, с цел сумата от 50 000 USD да бъде заменена със сумата от 60 000 EUR.(4) Позицията на Общността относно предложеното изменение следва да бъде определена,ПРИЕ НАСТОЯЩОТО РЕШЕНИЕ:Член 1Позицията на Общността в рамките на Административния комитет е да подкрепи проекта за изменение, приложен към настоящото предложение.Член 2Настоящото решение е адресирано към държавите-членки.Съставено в Брюксел на […] година.За СъветаПредседателПРИЛОЖЕНИЕОбяснителна бележка 0.8.3 да се измени както следва:„50 000 щатски долара“ да се замени със „60 000 EUR“.[1] ОВ L 252, 14.9.1978 г.[2] ОВ L 31, 2.2.1983 г., стр.13